<classify> Mwito huo aliutoa juzi mara baada ya kuwasili visiwani Zanzibar alipozungumza na waandishi wa habari kuhusu ujio wa timu hiyo visiwani hapa.Simba imewasili kisiwani Zanzibar kwa ajili ya kupiga kambi ya mazoezi kujiandaa kwa Ligi Kuu Tanzania Bara, ambako itacheza mechi kadhaa za kirafiki.Alisema kuwa kitabu anachotaka kuwapa makocha hao kina programu mbalimbali za mpira wa miguu, ambazo mazoezi yake yanalenga kuwajenga kimwili wachezaji.Alisema kuwa tatizo kubwa lililopo kwa wachezaji wengi wa Tanzania ni kupatiwa mazoezi ya kawaida tu na sio yale ya kuwajenga miili yao, ambayo ni muhimu.Kuna wachezaji wazuri Tanzania, lakini tatizo kubwa ni kukosa mazoezi ya kuwajenga miili, hivyo walimu waje nitawapatia kitabu hicho ili kiwasaidie,alisema.Alisema kuwa makocha hao wakitumia kitabu hicho katika mafunzo yao kitawasaidia sana kwani wachezaji wao watakuwa na nguvu na watapata mafunzo mengi yanayotakiwa kwa wachezaji wa soka.Nawaomba walimu wa Zanzibar kuja kwangu kwani nina kitabu cha mazoezi, ambacho nitawapatia na wao kitawasaidia katika kuzifundishia timu zao,alitoa mwito huo.Akizungumzia kikosi chake, kocha huyo alisema amegundua mabadiliko katika kikosi chake hicho baada ya kuyafanyia kazi baadhi ya upungufu.Hata hivyo, alisema kuwa kwa kipindi ambacho timu itakuwepo Zanzibar anaamini itazidi kuwa bora zaidi tayari kwa Ligi Kuu Tanzania Bara, hasa baada ya kucheza mechi kadhaa za kirafiki.Kikosi hicho kiliwasili Zanzibar juzi kwa kambi ya wiki tatu ambapo kikiwa hapa kinatarajia kucheza mechi tano za kirafiki kutegemeana na muda watakaokaa.  <topic>: michezo 